**Referat fra skolemiljøutvalgsmøte**

**1 – 2018/2019**

|  |  |  |  |  |  |
| --- | --- | --- | --- | --- | --- |
| SANDNES KOMMUNE | | | MØTETYPE: | Skolemiljøutvalgsmøte |  |
|  | | | MØTE NR.: | 1 – 2018/2019 |  |
| Skeiane ungdomsskole | | | DATO: | 5.11.18 |  |
|  | | | STED: | Skeiene ungdomsskole |  |
| **MØTEREFERAT** | | | MØTELEDER: | Rikke Johnsen Egeland |  |
|  | | | MØTEREFERENT: | Anne Elisabeth Berge |  |
|  | | | JOUR NR/ARK NR/ MAPPE | / / |  |
| **Til stede** | | Bengt Norbakken, Karen Margrethe Mjelde, Rikke Johnsen Egeland, Anette Skår, Atle Hundsnes og Anne Elisabeth Berge | | | |
| **Forfall:** | | Sindre Årsvoll, Liv Hofgaard og Kari S. Brynjulfsen | | | |
| **Sendes også:** | | Elisabeth Ueland, Cathrine Fuglestad | | | |
| **SAK** | **BEHANDLET** | | | | **ANSVARLIG/FERDIG TIL** |
| 1-18/19 | **Velkommen og konstituering**  **Vedtak:** Leder, nestleder og sekretær: Rikke Johnsen Egeland, Anette Skår og Kari Skauge Brynjulfsen | | | |  |
| 2-18/19 | **Møteplan for perioden**  Vi følger møteplan for SU:17.12.18 - 18.02.19 – 06.05.19 – 17.06.19 | | | |  |
| 3– 18/19 | **Hva vil det si å sitte i skolemiljøutvalget**  Utvalget gikk gjennom hovedpunktene i Utdanningsdirektoratets veileder til medlemmene i skolemiljøutvalget, og ønsker at utvalget skal fungere som elevenes verneombud som skal ta aktivt del i arbeidet for å skape et godt skolemiljø og uttale seg i alle saker som gjelder skolemiljøet. | | | |  |
| 4-18/19 | **Elevens skolemiljø og kapittel 9 A i opplæringsloven**  Utvalget vil gjennom elevrådet og tillitselever jobbe for å ivareta elevenes rett til et godt psykososialt og fysisk miljø som fremmer helse, trivsel og læring.  Skolens psykososiale miljø handler om hvordan ansatte og elever oppfører seg mot hverandre på skolen.  Skolens fysiske miljø omfatter både skolens inne- og utemiljø. | | | |  |
| 5-18/19 | **Elevrådets arbeid mot mobbing**  Elevrådet har to møter i måneden, og det skrives fyldige referat etter hvert møte.  «Positivt læringsmiljø» er fast sak på hvert elevrådsmøte. Her fremmes tiltak som kan være med å skape et godt læringsmiljø.  I fjor utformet elevrådet en antimobbekontrakt, men en ser at klassene har like stort fokus på godt læringsmiljø uten en slik kontrakt.  Det jobbes på ulike måter i klassene for å ivareta et trygt skolemiljø:   * Elevene gjør kjekke ting sammen for å bli bedre kjent * Har fokus på klassemiljø i klassens time * Går gjennom hva som har skjedd av positive og gode ting i klassen * Diskuterer hva som må til for at alle skal ha det bra i klassen * Lærer å akseptere at alle ikke er like * Vennegrupper i klassen. Lærer oppfordret elevene til å gjøre kjekke ting sammen i fritiden   Nå er det juleballet som er på agendaen, og dette bidrar også til å bedre læringsmiljøet.  Elevene synes det er godt å ha helsesøster på skolen fire dager i uken. Det oppleves trygt å snakke med en helsesøster.  Det er to klasser som for tiden får tilbud om jentesnakk og guttesnakk. Her tas det opp ulike problemstillinger som er aktuelle for klassens miljø.  Ved hjelp av sosiogram som lages hver høst, får kontaktlærere og sosialrådgiver et godt innblikk i hvordan elevene har det i de ulike klassene. | | | |  |
| 6-18/19 | **Eventuelt**  Det arrangeres Vinterball 29. november kl. 19.00-23.00 på Julebygda grendahus. 60 foreldre vil delta som vakter inne og ute. | | | |  |